Til umsagnar eru nú hjá innanríkisráðuneytinu drög að reglugerð um gagnatengingaþjónustu í samevrópska loftrýminu . Unnt er að senda athugasemdir og ábendingar um drögin á netfangið [ email protected ] til og með 8. janúar næstkomandi . Reglugerðardrögin fela í sér innleiðingu á reglugerð framkvæmdastjórnarinnar ( EB ) nr. 29 / 2009 frá 16. janúar 2009 um kröfur um gagnatengingaþjónustu fyrir samevrópska loftrýmið , og framkvæmdareglugerð framkvæmdastjórnarinnar ( ESB ) nr. 441 / 2014 , sem breytir reglugerð ( EB ) nr. 29 / 2009 . Reglugerð ( EB ) nr. 29 / 2009 var áður innleidd með reglugerð nr. 501 / 2010 með breytingu á reglugerð nr. 601 / 2008 . Reglugerð nr. 601 / 2008 fjallar um kröfur um sjálfvirkt kerfi til að skiptast á fluggögnum milli flugstjórnardeilda og er efni hennar þannig ekki hið sama og reglugerðar ( EB ) nr. 29 / 2009 . Þykir því rétt að reglugerð ( EB ) nr. 29 / 2009 , ásamt síðari breytingum , sé innleidd sem ný reglugerð í íslenskan rétt .